'யானுடை வில்லும், என் பொன் - தோள்களும், இருக்க, இன்னும், ஊனுடை உயிர்கள் யாவும் உய்யுமோ, ஒளிப்பு இலாமல்? கூனுடைக் குரங்கினோடு மனிதரைக் கொன்று, சென்று, அவ் வானினும் தொடர்ந்து கொல்வென்; மருந்தினும் உய்யமாட்டீர்.	82 'வேட்கின்ற வேள்வி இன்று பிழைத்தது; "வென்றோம்" என்று கேட்கின்ற வீரம் எல்லாம் கிளத்துவீர்! கிளத்தல் வேண்டா; தாழ்க்கின்றது இல்லை; உம்மைத் தனித் தனித் தலைகள் பாறச் சூழ்க்கின்ற வீரம் என் கைச் சரங்களாய்த் தோன்றும் அன்றே.	83